3.  การประกอบธุรกิจ

    1.  ลักษณะผลิตภัณฑ์

บริษัท ไพลอน จำกัด (มหาชน)
ดำเนินธุรกิจรับเหมาก่อสร้างงานฐานรากสำหรับโครงการภาครัฐบาลและเอกชน
โดยมีสายงานหลักดังต่อไปนี้

1.  งานเสาเข็มเจาะ (Bored Pile)

เสาเข็มเจาะเป็นเสาเข็มที่นิยมใช้กับการก่อสร้างฐานรากของโครงสร้างขนาดใหญ่
และโครงสร้างอาคารในบริเวณที่มีพื้นที่จำกัด
ซึ่งไม่สามารถใช้เสาเข็มตอกได้เนื่องจากปัญหาด้านการขนส่ง
หรือเนื่องจากบริเวณก่อสร้างชิดอาคารข้างเคียงมากซึ่งความสั่นสะเทือนจากการตอกเสาเข็มอาจจะก่อให้เกิดความเสียหายกับอาคารข้างเคียงได้
ส่วนการใช้เสาเข็มเจาะจะไม่ทำให้ดินเกิดการเคลื่อนตัวซึ่งอาจไปดันสิ่งปลูกสร้างข้างเคียงให้เสียหายได้เหมือนกับการตอกเสาเข็ม
นอกจากนี้เสาเข็มเจาะยังลดมลภาวะเรื่องเสียงและแรงสั่นสะเทือนเมื่อเทียบกับการใช้เสาเข็มตอก
ทั้งนี้งานเสาเข็มเจาะของบริษัทส่วนใหญ่จะเป็นเสาเข็มเจาะที่มีขนาดเส้นผ่านศูนย์กลางตั้งแต่ 50
เซนติเมตร จนถึง 2.00 เมตร และทำได้ถึงความลึกมากกว่า 60 เมตร
ขึ้นอยู่กับการออกแบบกำลังรับน้ำหนักของเสาเข็มโดยวิศวกร และสภาพชั้นดินในแต่ละพื้นที่

เสาเข็มเจาะนั้นสามารถจำแนกตามขนาดได้เป็น 3 ประเภท

-   เสาเข็มเจาะขนาดเล็ก : เป็นเสาเข็มที่มีเส้นผ่านศูนย์กลางน้อยกว่า 50 เซนติเมตร
    เหมาะสำหรับใช้ในการก่อสร้างฐานรากของอาคารขนาดเล็ก โดยส่วนใหญ่มีความลึกประมาณ
    21 เมตร เหมาะสำหรับบ้านเรือน โรงงาน หรือโครงสร้างที่มีน้ำหนักไม่มากนัก

-   เสาเข็มเจาะขนาดกลาง : เป็นเสาเข็มที่มีเส้นผ่านศูนย์กลางระหว่าง 50 เซนติเมตร
    แต่ไม่เกิน 1 เมตรโดยส่วนใหญ่มีความลึกประมาณ 21-55 เมตร
    ขึ้นอยู่กับลักษณะชั้นดินในแต่ละพื้นที่และน้ำหนักของโครงสร้างที่รองรับ
    เหมาะสำหรับใช้ในการก่อสร้างโครงสร้างขนาดปานกลางจนถึงขนาดใหญ่ เช่น
    สะพานข้ามแยก อาคาร และโรงงานขนาดใหญ่

-   เสาเข็มเจาะขนาดใหญ่ : เป็นเสาเข็มที่มีเส้นผ่านศูนย์กลางมากกว่า 1 เมตรขึ้นไป
    เหมาะสำหรับใช้ในการก่อสร้างโครงสร้างขนาดใหญ่ซึ่งต้องการกำลังรับน้ำหนักต่อเสาเข็มหนึ่งต้นสูงมาก
    เช่น อาคารสูง ทางยกระดับ ทางรถไฟยกระดับ สะพานขนาดใหญ่ เป็นต้น
    โดยบริษัทสามารถก่อสร้างเสาเข็มเจาะได้จนถึงขนาดเส้นผ่านศูนย์กลาง 2
    เมตรและความลึกถึง 70 เมตร

  ในอีกด้านหนึ่ง การก่อสร้างเสาเข็มเจาะนั้นสามารถแบ่งตามกรรมวิธีการทำงานได้เป็น 2
  แบบคือ เสาเข็มเจาะแบบแห้งและเสาเข็มเจาะแบบเปียก
  ทั้งนี้เสาเข็มเจาะแบบแห้งเหมาะสำหรับเสาเข็มที่มีขนาดเส้นผ่านศูนย์กลาง 35 ถึง 60
  เซนติเมตร และความลึกของหลุมเจาะไม่มากนัก โดยก้นหลุมยังอยู่ในชั้นดินเหนียวแข็ง
  โดยทั่วไปจะสามารถรับน้ำหนักได้ไม่เกิน 120 ตันต่อต้น
  ซึ่งจะก่อสร้างโดยทำการเจาะดินลงไปโดยไม่มีการเติมสารละลายพยุงหลุมเจาะ
  เมื่อเสร็จแล้วจึงติดตั้งโครงเหล็กและเทคอนกรีตลงไปในหลุม
  ในขณะที่เสาเข็มเจาะแบบเปียกนั้นมีขนาดเส้นผ่านศูนย์กลางตั้งแต่ 50 เซนติเมตร
  ขึ้นไปโดยไม่จำกัดความลึกของหลุมเจาะ ทำให้เสาเข็มรับน้ำหนักได้มาก
  วิธีการก่อสร้างนั้นคล้ายคลึงกับเสาเข็มเจาะแบบแห้ง
  เพียงแต่การขุดนั้นจะเติมสารละลายพยุงหลุมเจาะลงไป เพื่อป้องกันการพังทลายของดิน
  ทั้งนี้งานเสาเข็มเจาะของบริษัทโดยส่วนใหญ่แล้วจะเป็นเสาเข็มเจาะแบบเปียกที่มีขนาดเส้นผ่านศูนย์กลางมากกว่า
  50 เซนติเมตร ขึ้นไป

บริษัทมีรายได้จากงานเสาเข็มเจาะในปี 2550 ปี 2551 และปี 2552 ประมาณร้อยละ 85.61
ร้อยละ 89.92 และร้อยละ 96.35 ของรายได้รวมเฉพาะบริษัทตามลำดับ
โดยบริษัทคาดว่าบริษัทจะยังคงมีสัดส่วนรายได้หลักมาจากงานประเภทนี้ต่อไป

1.  งานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet Grouting)

งานปรับปรุงคุณภาพดิน (Ground Improvement)
มีวัตถุประสงค์เพื่อเพิ่มเสถียรภาพให้กับโครงสร้างของดินเดิม
ทำให้ดินมีกำลังรับน้ำหนักมากขึ้นและป้องกันการเคลื่อนตัวของดิน
โดยบริษัทมีการให้บริการงานประเภทนี้โดยวิธีการอัดฉีดซีเมนต์ด้วยแรงดันสูง (Jet Grouting)
ที่ความดันประมาณ 200 ถึง 400 บาร์ โดยอาจแบ่งลักษณะของงานออกเป็นแต่ละประเภทดังต่อไปนี้

1.  เสาเข็มดินซีเมนต์ (Soil Cement Column)

  เป็นการปรับปรุงคุณสมบัติของดินอ่อนตลอดชั้นความหนา
  เริ่มต้นโดยการอัดฉีดน้ำภายใต้ความดันสูงเพื่อกวนให้ชั้นดินอ่อนตัวและมีขนาดรูปทรงตามที่ต้องการ
  แล้วจึงอัดฉีดน้ำปูนลงไปผสมกับดินในบริเวณ ดังกล่าวทำให้เกิดการแข็งตัวกลายเป็นแท่งดินซีเมนต์
  ซึ่งมีความสามารถในการรับน้ำหนักตามที่ออกแบบและช่วยลดปัญหาการทรุดตัวของโครงสร้าง
  การทำเสาเข็มดินซีเมนต์โดยวิธีอัดฉีดซีเมนต์ด้วยแรงดันสูง (Jet Grouting)
  จะให้คุณภาพแท่งดินซีเมนต์และความสม่ำเสมอของเนื้อดินซีเมนต์ที่ดีกว่าวิธีทั่วไปซึ่งมีทั้งแบบใช้ความดันต่ำ
  (Low Pressure Mix) และแบบใช้ใบกวนดิน (Rotary Mix)
  ในปัจจุบันมีการนำเสาเข็มดินซีเมนต์ไปประยุกต์ใช้หลายรูปแบบเช่น ฐานรากงานถนน
  ลานจอดเครื่องบิน เขื่อน ประตูระบายน้ำ รวมไปถึงการเพิ่มเสถียรภาพให้กับตลิ่งของคลอง

  2. การเพิ่มกำลังรับน้ำหนักและเสถียรภาพของดินเฉพาะจุด

  เป็นการปรับปรุงคุณสมบัติและกำลังของดินหรือหินเฉพาะจุด เช่น
  งานอัดฉีดรอยแตกของชั้นหินหรือดินในงานก่อสร้างเขื่อน
  การเพิ่มเสถียรภาพและกำลังของดินในงานขุดหรืองานเจาะเฉพาะที่

ในปี 2550 ปี 2551 และปี 2552
บริษัทมีสัดส่วนรายได้จากงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง ประมาณร้อยละ
14.01 ร้อยละ 9.48 และร้อยละ 1.49 ของรายได้รวมเฉพาะบริษัทตามลำดับ

3.1.3 งานก่อสร้างกำแพงกันดินชนิดไดอะแฟรม (Diaphragm Wall)

กำแพงกันดินชนิดไดอะแฟรมเป็นการก่อสร้างกำแพงโดยมีวัตถุประสงค์เพื่อใช้เป็นโครงสร้างรับน้ำหนักและป้องกันการเคลื่อนตัวของดินทางด้านข้าง
โดยจะทำการก่อสร้างกำแพงในชั้นที่ต่ำกว่าผิวดินด้วยคอนกรีตเสริมเหล็กคล้ายคลึงกับการทำเสาเข็มเจาะแบบเปียก
ซึ่งการใช้เทคโนโลยีในการก่อสร้างกำแพงกันดินชนิดนี้ทำให้ไม่ต้องใช้ Sheet Pile
และสามารถสร้างกำแพงกันดินใต้ดินแบบถาวรที่มีหน้าตัดเป็นสี่เหลี่ยมเหมือนกำแพงทั่วไป
แต่มีความแข็งแรงและสามารถป้องกันการรั่วซึมของน้ำได้
ซึ่งส่วนใหญ่จะใช้เพื่อเป็นโครงสร้างของชั้นจอดรถใต้ดิน กำแพงอาคาร
ผู้โดยสารสำหรับระบบรถไฟฟ้าใต้ดิน และอุโมงค์ลอดทางแยก เป็นต้น

การออกแบบก่อสร้างกำแพงกันดินนั้นสามารถกำหนดความหนาของแผ่นกำแพงได้ตั้งแต่ 50
เซนติเมตร จนถึง 1.5 เมตร โดยเริ่มจากการตักดินขุดหลุมตามขนาดและแนวที่จะทำกำแพง
จากนั้นจึงเติมสารละลายพยุงหลุมเจาะ เพื่อป้องกันการพังทลายของดิน
แล้วจึงหย่อนเหล็กเสริมที่ผูกเป็นโครงไว้แล้วลงไปก่อนที่จะเทคอนกรีต
เมื่อทิ้งไว้จนคอนกรีตแข็งตัวมีกำลังตามที่กำหนดแล้ว จึงขุดดินข้างในกำแพงออก เพื่อทำชั้นใต้ดิน
หรือทำการก่อสร้างส่วนอื่นต่อไป

บริษัทเริ่มรับงานประเภทนี้ในปี 2547 ในโครงการ โรงบำบัดน้ำเสียสำแล จังหวัดปทุมธานี โดยมี
สัดส่วนรายได้ประมาณร้อยละ 3.73 ของรายได้รวม บริษัทไม่มีรายได้จากสายงานนี้ตั้งแต่ปี 2548
จนถึงปี 2551 แต่มีสัดส่วนประมาณร้อยละ 0.89 ของรายได้รวมเฉพาะบริษัทในปี 2552

3.1.4 งานก่อสร้างทั่วไป (General Construction)

บริษัท ได้จัดตั้งบริษัทย่อยชื่อ บริษัท เอ็กซิลอน จำกัด ในเดือนธันวาคม 2551 ซึ่งบริษัทถือหุ้นร้อยละ
51 เพื่อให้บริการงานออกแบบ ก่อสร้าง และตกแต่งสำหรับสิ่งปลูกสร้างต่างๆ
โดยบริษัทและบริษัทย่อยมีนโยบายจะเน้นรับงานก่อสร้างประเภทงานดิน งานทาง
และสิ่งปลูกสร้างที่ไม่สูงนัก เช่น งานระบบป้องกันน้ำท่วม งานระบบระบายน้ำ โรงงาน โรงแรม
อาคารหอประชุม อาคารสำนักงาน และอาคารที่พักอาศัยที่มีความสูงไม่เกิน 8 ชั้น เป็นต้น
โดยบริษัทมีทีมงานสถาปนิก และวิศวกรมืออาชีพที่มีประสบการณ์
รวมถึงมีความพร้อมด้านเครื่องจักรและอุปกรณ์ในการทำงาน

1.  การตลาดและภาวะการแข่งขัน

    1.  กลยุทธ์ทางการแข่งขัน

บริษัทมีกลยุทธ์ในการดำเนินการที่สำคัญดังนี้

1.  คุณภาพของการบริการให้เป็นไปตามมาตรฐานวิชาชีพและตามความต้องการของลูกค้า
    (Quality)

  งานฐานรากเป็นงานที่เกี่ยวข้องกับความปลอดภัยของตัวโครงสร้างจึงมีความสำคัญเป็นอย่างมาก
  ดังนั้นบริษัทจึงตั้งมาตรฐานการทำงานอย่างเคร่งครัดโดยมีขบวนการตรวจสอบเพื่อควบคุมคุณภาพงานตลอดกระบวนการ
  และมีวิศวกรดูแลประจำสถานที่ก่อสร้างเพื่อแก้ปัญหาให้ทันเวลา
  โดยการทำงานที่ผ่านมาบริษัทไม่เคยประสบปัญหาการส่งมอบงานในเรื่องของการตรวจสอบคุณภาพ
  และผู้ใช้บริการเดิมหลายรายยังกลับมาใช้บริการของบริษัทอย่างต่อเนื่องจนถึงปัจจุบัน

2.  อัตราค่าบริการที่เหมาะสม (Cost)

  บริษัทมีนโยบายไม่ตัดราคากับคู่แข่ง
  หากแต่ใช้นโยบายในการบริหารต้นทุนการบริการอย่างมีประสิทธิภาพ อาทิเช่น ผลิตอะไหล่
  วัสดุสิ้นเปลือง หรือชิ้นส่วนเครื่องจักรหลายชนิดภายในบริษัทเอง ทำให้ลดการพึ่งพิง
  ผู้ประกอบการรายอื่นและลดการนำเข้า ส่งผลให้บริษัทสามารถตั้งราคาที่เหมาะสมและแข่งขันได้
  นอกจากนี้บริษัทยังให้ความสำคัญกับการพัฒนาประสิทธิภาพของผู้ปฏิบัติงาน
  ซึ่งเป็นปัจจัยที่ทำให้บริษัทสามารถกำหนดอัตราค่าบริการที่สามารถตอบสนองความต้องการของลูกค้า
  และสร้างความสามารถในการแข่งขันทั้งในระยะสั้นและในระยะยาวได้

3.  การส่งมอบที่ตรงเวลา (Delivery)

  เนื่องจากงานฐานรากถือเป็นงานเริ่มต้นของงานก่อสร้าง
  หากขั้นตอนนี้ไม่ได้รับการส่งมอบที่ตรงเวลาอาจส่งผลกระทบต่อขั้นตอนงานถัดไปได้
  โดยบริษัทให้ความสำคัญในด้านนี้และมีการประสานงานของฝ่ายต่างๆ
  เป็นอย่างดีตลอดจนมีการวางแผนและติดตามการทำงานอย่างรัดกุมเพื่อให้สามารถส่งมอบงานได้ตามแผนงานที่กำหนดไว้
  ตั้งแต่บริษัทเริ่มดำเนินการมาบริษัทยังไม่เคยมีปัญหาอันเกิดจากการส่งมอบงานล่าช้าแต่อย่างใด

4.  ความหลากหลายของการบริการ (Variety of Product)

  เพื่อให้ตอบสนองความต้องการของลูกค้าได้มากขึ้น
  บริษัทมีนโยบายที่จะเพิ่มสินค้าในด้านงานฐานราก
  และรูปแบบการบริการที่เกี่ยวเนื่องให้มีความหลากหลายและครบวงจร
  โดยมีแผนจะขยายงานด้านการทำกำแพงกันดินชนิดไดอะแฟรม
  เพื่อรองรับงานก่อสร้างสำหรับโครงการรถไฟฟ้าใต้ดิน รวมถึงงานขุด งานหล่อ Footing
  และงานทำชั้นใต้ดินของอาคาร

1.  กลุ่มลูกค้าเป้าหมายและช่องทางการจำหน่าย

บริษัทสามารถแบ่งประเภทงานที่บริการรับจ้างได้เป็น 2 ประเภทคือ
งานจากภาครัฐบาลและภาคเอกชน
โดยงานจากภาครัฐบาลส่วนใหญ่จะเป็นโครงการที่เกี่ยวข้องกับงานโครงสร้างและสาธารณูปโภคพื้นฐาน
เช่น งานทางรถไฟยกระดับ งานทางด่วน งานสะพานข้ามแยก งานเขื่อน งานโรงไฟฟ้า
งานอาคารและสถานที่ราชการ เป็นต้น
ในขณะที่งานภาคเอกชนจะเป็นโครงการที่เกี่ยวข้องกับที่อยู่อาศัย อาคารสำนักงาน
และโรงงานอุตสาหกรรม

การรับงานของบริษัทในปัจจุบันมีการดำเนินการใน 2 รูปแบบ
คือการเป็นผู้รับเหมาช่วงโดยรับงานจากผู้รับเหมาหลัก (Main Contractor)
และการเป็นผู้รับเหมาโครงการโดยรับงานจากเจ้าของโครงการโดยตรง
ซึ่งรูปแบบการรับงานในแต่ละโครงการนั้นจะขึ้นอยู่กับลักษณะของโครงการและความต้องการของผู้ว่าจ้าง
โดยทั่วไปสำหรับงานภาครัฐบาลจะเป็นในลักษณะการรับเหมาช่วงจากผู้รับเหมาหลัก
โดยผู้ว่าจ้างส่วนใหญ่จะทำสัญญาจัดจ้างให้แก่ผู้รับเหมาหลักซึ่งจะเป็นผู้ดำเนินการจ้างผู้ประกอบการในแต่ละส่วนงานตามความเหมาะสมอีกทอดหนึ่ง
ส่วนงานภาคเอกชนจะมีทั้ง 2 รูปแบบ ทั้งการเป็นผู้รับเหมาช่วง
และการเป็นผู้รับเหมาโครงการโดยรับงานจากเจ้าของโครงการโดยตรง ทั้งนี้
ปัจจัยหลักที่ผู้จ้างงานพิจารณาในการเลือกให้บริษัทเป็นผู้รับงานได้แก่ ประสบการณ์
คุณภาพผลงานในอดีต ความสามารถในการส่งมอบได้ทันเวลา และราคาที่เหมาะสม

รายได้เฉพาะบริษัท

  ----------------------- ------------- -------- ------------- -------- ------------- --------
  ประเภทการรับงาน          ปี 2550                 ปี 2551                 ปี 2552        

  (หน่วย : บาท)            มูลค่า          ร้อยละ    มูลค่า          ร้อยละ    มูลค่า          ร้อยละ

  ผู้รับเหมาช่วง                                                                          

  รัฐบาล                   216,024,781   57.16    176,718,156   24.59    75,765,220    19.21

  เอกชน                   23,621,015    6.25     77,584,621    10.79    41,710,796    10.58

  ผู้รับเหมาโครงการ                                                                      

  รัฐบาล                   -             -        100,764,152   14.02    170,427       0.04

  เอกชน                   138,267,403   36.59    363,662,422   50.60    275,547,629   69.87

  รวมรายได้จากงานฐานราก    377,913,199   100.00   718,729,351   100.00   393,194,073   99.71

  รัฐบาล                   -             -        -             -        1,149,987     0.29

  เอกชน                   -             -        -             -        -             0.00

  รายได้จากงานก่อสร้างทั่วไป   -             -        -             -        1,149,987     0.29

  รวมรายได้จากการรับจ้าง     377,913,199   100.00   718,729,351   100.00   394,344,060   100.00
  ----------------------- ------------- -------- ------------- -------- ------------- --------

รายได้ของบริษัทย่อย ได้แก่ บริษัท เอ็กซิลอน จำกัด

  ---------------------- --------- ------- ----------- -------- ------------- --------
  ประเภทการรับงาน         ปี 2550            ปี 2551               ปี 2552        

  (หน่วย : บาท)           มูลค่า      ร้อยละ   มูลค่า        ร้อยละ    มูลค่า          ร้อยละ

  ผู้รับเหมาช่วง                                                                  

  รัฐบาล                  -         -       3,347,000   100.00   72,112,905    36.23

  เอกชน                  -         -       -           -        127,064,479   63.83

  ผู้รับเหมาโครงการ         -         -                                          

  รัฐบาล                  -         -       -           -        -             -

  เอกชน                  -         -       -           -        -             -

  รวมรายได้จากงานก่อสร้าง   -         -       3,347,000   100.00   199,177,384   100.00
  ---------------------- --------- ------- ----------- -------- ------------- --------

ในปี 2550 ปี 2551 และปี 2552
บริษัทมีสัดส่วนรายได้เฉพาะบริษัทจากการเป็นผู้รับเหมาช่วงต่อการเป็นผู้รับเหมาโครงการโดยตรง
63:37 35:65 และ 30:70 ตามลำดับ ทั้งนี้
สัดส่วนการเป็นผู้รับเหมาโครงการโดยตรงที่เพิ่มขึ้นจากปี 2550
เกิดจากนโยบายการขยายฐานลูกค้าภาคเอกชนของบริษัทเพื่อลดผลกระทบจากงานภาครัฐซึ่งอาจมีความไม่แน่นอนตามภาวะการเมือง

3.2.3 ภาวะอุตสาหกรรมและการแข่งขัน

ธุรกิจของงานฐานรากซึ่งประกอบไปด้วยงานก่อสร้างเสาเข็ม กำแพงดิน และงานปรับปรุงคุณภาพดิน
เป็นต้นนั้น ขึ้นอยู่กับอุตสาหกรรมการก่อสร้างเป็นสำคัญ ทั้งนี้ ในช่วง 4 ถึง 5
ปีที่ผ่านมางานก่อสร้างทั้งในภาครัฐและภาคเอกชนได้มีการขยายตัวเพิ่มขึ้น
ในส่วนของงานภาครัฐบาลได้รับการส่งเสริมจากโครงการลงทุนในงานโครงสร้างและสาธารณูปโภคพื้นฐานต่างๆ
ซึ่งรวมถึงการขยายเส้นทางเดินรถไฟฟ้าใต้ดินและบนดิน ทางรถไฟยกระดับ ทางด่วน
ศูนย์ราชการแห่งใหม่บนถนนแจ้งวัฒนะ การก่อสร้างโรงไฟฟ้า ฯลฯ
ในส่วนของงานภาคเอกชนก็มีการขยายตัวอย่างต่อเนื่องโดยเฉพาะอย่างยิ่งคอนโดมิเนียมในเขตเมือง
และตามแนวเส้นทางรถไฟฟ้า เนื่องจากปัญหาการจราจรและ
ค่าใช้จ่ายในการเดินทางที่สูงจากภาวะน้ำมันที่ปรับตัวสูงขึ้นตั้งแต่กลางปี 2548

สำหรับภาพรวมของอุตสาหกรรมในปี 2552 ที่ผ่านมา
อุตสาหกรรมก่อสร้างได้รับผลกระทบต่อเนื่องจากปัญหาวิกฤติเศรษฐกิจโลกซึ่งลุกลามถึงเศรษฐกิจในประเทศไทย
แม้ภาครัฐจะพยายามกระตุ้นเศรษฐกิจผ่านโครงการไทยเข็มแข็งและเมกกะโปรเจคต่างๆ
แต่เนื่องจากการดำเนินนโยบายที่ล่าช้าและปัญหาความไม่มีเสถียรภาพทางภาคการเมือง
ส่งผลให้โครงการลงทุนของภาครัฐบาลและงานภาคเอกชนในปี 2552
ยังไม่เพียงพอที่จะรองรับกำลังการผลิตของอุตสาหกรรม
ทำให้การแข่งขันในอุตสาหกรรมปรับตัวสูงขึ้น

สำหรับปี 2553 จากสัญญาณการฟื้นตัวของเศรษฐกิจโลกและของประเทศไทยตั้งแต่ไตรมาส 4 ปี
2552 บริษัทคาดการณ์ว่าเศรษฐกิจโลกและเศรษฐกิจไทยจะกลับมาเติบโตอีกครั้ง
(กระทรวงการคลังคาดการณ์ว่า GDP จะเติบโตประมาณร้อยละ 3 สำหรับเศรษฐกิจโลก
และประมาณร้อยละ 3 – 4 สำหรับเศรษฐกิจไทย) โดยน่าจะเห็นการฟื้นตัวที่ชัดเจนในช่วงไตรมาส
2 เป็นต้นไป ซึ่งหากการกระตุ้นเศรษฐกิจของภาครัฐผ่านโครงการไทยเข้มแข็งเป็นไปได้ตามแผน
และโครงการรถไฟฟ้าสามารถเริ่มดำเนินการได้ตามแผนงานในปี 2553
ก็น่าจะทำให้ปริมาณงานในอุตสาหกรรมกลับมาอยู่ในระดับที่เหมาะสมอีกครั้ง
และจะส่งผลให้การแข่งขันด้านราคาลดลง อย่างไรก็ตาม
ปัจจัยด้านการเมืองและเสถียรภาพของรัฐบาลยังคงเป็นปัจจัยเสี่ยงที่สำคัญซึ่งอาจส่งผลกระทบต่อความต่อเนื่องของการดำเนินนโยบายต่างๆและอาจส่งผลต่อการฟื้นตัวของอุตสาหกรรมก่อสร้าง

2.  การจัดหาผลิตภัณฑ์หรือบริการ

    1.  กำลังการผลิต

ณ วันที่ 31 ธันวาคม 2552 บริษัทมีเครื่องจักรจำนวน 16 ชุดสำหรับใช้ในการทำงานเสาเข็มเจาะ
ทั้งนี้บริษัทยังสามารถเช่ารถเครนเพื่อที่จะมาต่อเชื่อมกับชุดหัวเจาะที่มีอยู่เพื่อประกอบเป็นชุดเจาะเพิ่มได้อีก
สำหรับงานกำแพงกันดิน และงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง (Jet
Grouting) บริษัทมีเครื่องจักรครบชุดที่ใช้ในการทำงานจำนวน 2 ชุด และ 4 ชุดตามลำดับ

บริษัทมีวิศวกรผู้เชี่ยวชาญในการควบคุมดูแลจัดการโครงการงานและวิศวกรสนามรวม 20 คน
ซึ่งวิศวกรของบริษัทมีประสบการณ์ในอุตสาหกรรมโดยเฉลี่ยประมาณ 10 ปี

2.  []ขั้นตอนการรับงาน

+----------------------------------+-----------------------------------+
| การรับงานแบบรับเหมาโครงการ         | การรับงานแบบเหมาช่วง                |
+----------------------------------+-----------------------------------+

หมายเหตุ :
การเสนอราคาของการรับจ้างทำเสาเข็มส่วนใหญ่จะเป็นการเสนอราคารับจ้างทำเสาเข็มต่อต้น

สำหรับการดำเนินการตามข้างต้นนั้นบริษัทต้องมีการวางเงินประกันผลงานซึ่งโดยส่วนใหญ่ผู้ว่าจ้างจะหักไว้ในสัดส่วนร้อยละ
5 จากจำนวนเงินที่จ่ายให้กับบริษัทสำหรับค่างานก่อสร้างแต่ละงวด
ทั้งนี้เมื่องานเสร็จสิ้นแล้วและมีการส่งมอบงานให้กับผู้ว่าจ้าง(และไม่มีความเสียหายเกิดขึ้นจากการทำงานของบริษัท)
บริษัทก็จะได้รับคืนเงินประกันผลงาน
นอกจากนี้เมื่องานเสร็จสิ้นแล้วบริษัทต้องออกใบรับประกันผลงาน หรือออกเป็น Maintenance
Bond ให้แก่ผู้ว่าจ้างตามระยะเวลาที่ตกลงไว้ซึ่งส่วนใหญ่จะอยู่ระหว่าง 1-2 ปี

ในการดำเนินการงานก่อสร้างตามแผนงานที่กำหนด
บริษัทมีขั้นตอนการทำงานในแต่ละสายงานดังต่อไปนี้

ขั้นตอนการทำเสาเข็มเจาะ

ขั้นตอนการทำกำแพงกันดิน

ขั้นตอนการทำงานปรับปรุงคุณภาพดินโดยวิธีอัดฉีดซีเมนต์ด้วยแรงดันสูง

3.  การจัดหาวัตถุดิบ

วัตถุดิบหลักที่ใช้ในการทำงานฐานรากของบริษัทประกอบไปด้วย คอนกรีตผสมเสร็จ ซีเมนต์
เหล็กเส้น น้ำมันดีเซล และสารละลายพยุงหลุมเจาะ (เบนโทไนท์และโพลีเมอร์) ในปี 2552
ราคาเหล็กเส้น มีการปรับตัวขึ้นลงไม่ผันผวนนัก โดยมีราคาต่อตันสูงสุดเท่ากับ 19,920
บาทและต่ำสุดเท่ากับ 17,460 บาท โดยมีราคาเฉลี่ยช่วงไตรมาส 4 ปี 2552 เท่ากับ 19,213
บาท ขณะที่ราคาน้ำมันดีเซลมีการปรับตัวสูงขึ้นจาก 17.19
บาทในช่วงต้นปีและเริ่มมีแนวโน้มทรงตัวที่ราคา 25.00 – 26.00
บาทต่อลิตรในช่วงครึ่งปีหลังของปี 2552 โดยช่วงสิ้นปี ราคาน้ำมันดีเซลอยู่ที่ 25.89 บาทต่อลิตร

[]

สำหรับราคากลางของเบนโทไนท์และโพลีเมอร์ที่บริษัทคู่ค้าของบริษัทเสนอราคาในปี 2547
จนถึงปัจจุบัน คือราคา 6 บาทต่อกิโลกรัมและ 200 บาทต่อกิโลกรัม ตามลำดับ
สำหรับราคาตั้งของคอนกรีตตั้งแต่ต้นปี 2552 จนถึงปลายปี 2552 นั้นคงที่อยู่ที่ 2,770
บาทต่อลูกบาศก์เมตร (คอนกรีตผสมเสร็จ กำลังอัดประลัยที่อายุ 28 วัน รูปทรงกระบอก 280
กก./ตร.ซม. สำหรับพื้นที่กรุงเทพมหานครรอบใน)
แต่ผู้จำหน่ายมีการปรับเปลี่ยนส่วนลดในแต่ละช่วงเวลาตามต้นทุนที่เปลี่ยนแปลง

การจัดซื้อวัตถุดิบของบริษัทนั้นขึ้นอยู่กับลักษณะของงานที่รับและผู้ว่าจ้างที่มอบงาน
โดยทั่วไปแล้วหากเป็นงานที่บริษัทรับเหมาช่วง
ผู้รับเหมาหลักจะเป็นฝ่ายจัดหาวัตถุดิบหลักที่ใช้สำหรับการทำงานได้แก่ คอนกรีต ซีเมนต์ และ
เหล็กเส้น ดังนั้นบริษัทจะรับจ้างเพียงแค่ค่าแรงและค่าเครื่องจักรเท่านั้น
หากบริษัทเป็นผู้รับเหมาตรงกับเจ้าของโครงการเอง
โดยส่วนใหญ่แล้วผู้ว่าจ้างจะมอบหมายให้ทางบริษัทเป็นผู้รับภาระในการจัดหาและซื้อวัตถุดิบด้วย

ปัจจุบัน บริษัทมีการสั่งซื้อวัตถุดิบหลักทั้งหมดจากผู้จัดจำหน่ายภายในประเทศ
จึงทำให้ไม่มีความเสี่ยงจากอัตราแลกเปลี่ยนเงินตราต่างประเทศในการจัดซื้อ
(ยกเว้นอะไหล่เครื่องจักรซึ่งในบางครั้งไม่สามารถจัดซื้อได้ในประเทศจึงจำเป็นต้องซื้อจากต่างประเทศ
ซึ่งส่วนใหญ่จะมีมูลค่าไม่สูงนัก) โดยนับตั้งแต่เปิดดำเนินการเป็นต้นมา
บริษัทไม่เคยประสบกับปัญหาภาวะการขาดแคลนวัตถุดิบแต่อย่างใด
ทั้งนี้ในกรณีที่บริษัทได้รับมอบหมายจากเจ้าของโครงการให้รับผิดชอบในการจัดหาวัตถุดิบและเป็นช่วงที่ราคาวัสดุมีความผันผวน
บริษัทมีนโยบายที่จะจัดซื้อวัตถุดิบบางรายการทันทีที่มีการตกลงรับงานกับเจ้าของโครงการเป็นที่เรียบร้อยแล้ว
เพื่อลดความเสี่ยงจากความผันผวนของราคาวัตถุดิบ
โดยที่ระยะเวลาการสั่งซื้อและการส่งมอบนั้นไม่นานโดยใช้เวลาประมาณ 3-5 วัน
อีกทั้งการทำงานก่อสร้างงานฐานรากของบริษัทโดยเฉลี่ยแล้วใช้เวลาทำงาน 2 ถึง 6 เดือน
จึงทำให้บริษัทไม่ต้องรับภาระความเสี่ยงจากความผันผวนของราคาหรือการขาดแคลนวัตถุดิบมากนัก
นอกจากนี้วัตถุดิบหลักที่ใช้นั้นมีผู้ประกอบการและผู้จำหน่ายหลายรายในประเทศ
และบริษัทมีนโยบายสร้างสัมพันธ์กับคู่ค้ามากกว่า 1 รายในแต่ละรายการของวัตถุดิบ

ในส่วนของราคาน้ำมันดีเซล ราคาน้ำมันมีการปรับตัวเพิ่มขึ้นในช่วงต้นปีถึงกลางปี
และเริ่มคงที่ในช่วงครึ่งปีหลังของปี 2552
จากการที่ราคาน้ำมันมีความอ่อนไหวมากและผันผวนตามข่าวที่มากระทบเป็นระยะๆ
บริษัทจึงให้ความสำคัญและติดตามผลจากความผันผวนของราคาน้ำมันอย่างใกล้ชิด
โดยมีนโยบายในการลด ผลกระทบจากความผันผวนของราคาน้ำมันดีเซล เช่น
การใช้พลังงานอย่างประหยัด รวมไปถึง การปรับปรุงพัฒนาประสิทธิภาพในการทำงาน

นอกจากนี้ยังมีวัตถุดิบและวัสดุสิ้นเปลืองอื่นๆ ที่บริษัทใช้ในสายงานต่างๆ
โดยที่ผ่านมาบริษัทไม่ได้ประสบกับภาวะขาดแคลนวัตถุดิบเหล่านี้
และคาดว่าบริษัทจะยังสามารถจัดหามาใช้ในงานก่อสร้างได้อย่างสม่ำเสมอ
และในคุณภาพตามที่กำหนด ทั้งนี้
บริษัทมีการปรับปรุงและผลิตวัสดุบางชนิดที่ไม่ใช่ชิ้นส่วนหลักของเครื่องจักร
เพื่อใช้ในการซ่อมบำรุงและดูแลเครื่องจักร
โดยวัสดุที่ผลิตนั้นเป็นชิ้นส่วนของเครื่องจักรที่จำเป็นต้องมีการเปลี่ยนหรือซ่อมแซมตามระยะเวลาหรือการใช้งาน

ณ วันที่ 31 ธันวาคม 2552 บริษัทมีพนักงานฝ่ายก่อสร้างจำนวน 164
คนจากพนักงานทั้งหมดของบริษัทจำนวน 361 คน ในกรณีที่บริษัทมีจำนวนแรงงานไม่เพียงพอ
บริษัทสามารถที่จะว่าจ้างผู้รับเหมาช่วงต่อเพื่อรับงานได้
ซึ่งผู้รับเหมาช่วงดังกล่าวมิได้เป็นบุคคลที่เกี่ยวข้องกับบริษัทแต่อย่างใด
และส่วนใหญ่การจ้างผู้รับเหมาช่วงดังกล่าวเป็นการจ้างงานเฉพาะค่าแรง ทั้งนี้
บริษัทจะจัดให้มีวิศวกรของบริษัทเข้าดูแลการทำงานของผู้รับเหมาช่วงตลอดระยะเวลาจ้างงานและตรวจรับงานก่อนการรับมอบงานทุกครั้งไป
โดยในปี 2550 ปี 2551 และปี 2552 บริษัทมีการจ้างงานผู้รับเหมาช่วงต่อมูลค่า 22.30 ล้านบาท
58.93 ล้านบาท และ 27.22 ล้านบาท ตามลำดับ หรือคิดเป็นร้อยละ 7.05 ร้อยละ 9.72
และร้อยละ 8.08 ของต้นทุนงานรับจ้าง ตามลำดับ

4.  ผลกระทบต่อสิ่งแวดล้อม

บริษัทมีมาตรการในการลดผลกระทบต่อสิ่งแวดล้อมที่เกิดขึ้นจากการทำงานของบริษัท อาทิเช่น ฝุ่น
ผง เสียง การสั่นสะเทือน โดยดำเนินงานตามกฎระเบียบของหน่วยงานที่เกี่ยวข้อง
ซึ่งบริษัทได้จัดให้มีมาตรการในการป้องกันเพื่อลดผลกระทบดังนี้

  หลักปฏิบัติทั่วไป

-   บริษัทปฏิบัติตามข้อกฎหมายและปฏิบัติตามระเบียบทางด้านสิ่งแวดล้อมอย่างเคร่งครัด
    โดยมีการดูแลและควบคุมงานโดยวิศวกรและผู้เชี่ยวชาญ

-   บริษัทมุ่งที่จะป้องกันปัญหาก่อนที่จะเกิดและส่งผลกระทบต่อพนักงาน และชุมชนรอบข้าง

  ณ บริเวณเขตก่อสร้าง

-   ทีมงานผู้รับผิดชอบประจำหน่วยงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และขั้นตอนการปฏิบัติงาน
    รวมทั้งคอยรับฟังปัญหา คำร้องเรียนต่างๆ และนำไปดำเนินการแก้ไข

-   โครงการที่ก่อสร้างจะต้องมีรั้วล้อมรอบพื้นที่เพื่อป้องกันฝุ่นและเสียง และเพื่อความปลอดภัย
    ซึ่งโดยปกติ ผู้รับเหมาหลักหรือเจ้าของโครงการจะเป็นผู้รับผิดชอบจัดทำ
    โดยทีมงานจะต้องหมั่นสังเกตและช่วยดูแลให้รั้วดังกล่าวอยู่ในสภาพที่ดีตลอดเวลา

-   จะต้องล้างล้อรถบรรทุกวัสดุอุปกรณ์ให้สะอาดก่อนที่จะออกจากหน่วยงาน
    เพื่อป้องกันเศษดินและหินปนเปื้อนถนน

-   การขนส่งวัสดุอุปกรณ์ด้วยรถ 6 ล้อ 10 ล้อ และเทรลเลอร์
    จะต้องดำเนินการในช่วงเวลาที่กฎหมายกำหนด

  ณ โรงงานซ่อมบำรุง

-   ทีมงานผู้ดูแลโรงงานจะต้องสร้างความสัมพันธ์ที่ดีกับผู้ที่อยู่อาศัยใกล้เคียง
    เมื่อมีผู้ซักถามจะต้องสามารถอธิบายชี้แจงถึงเวลา ลักษณะ วิธีการ และลักษณะการปฏิบัติงาน
    รวมทั้งคอยรับฟังปัญหา และคำร้องเรียนต่างๆ และนำไปดำเนินการแก้ไข

-   ต้องมีการดูแลรักษาความสะอาดของพื้นที่ทำงานและบริเวณโรงงานทั้งภายในและรอบนอก

-   ดูแลเครื่องจักรสม่ำเสมอ คอยตรวจสมรรถภาพส่วนต่างๆ ของเครื่องยนต์
    และสังเกตการทำงานของเครื่องจักรในเรื่องของเสียง

ที่ผ่านมาบริษัทไม่เคยมีกรณีพิพาทที่เกี่ยวเนื่องกับการทำผิดกฎเกณฑ์หรือกฎระเบียบดังกล่าวข้างต้น
ตลอดจนปัญหาเกี่ยวกับสิ่งแวดล้อมแต่อย่างใด

3.3.5 งานที่ยังไม่ได้ส่งมอบ

ณ วันที่ 31 ธันวาคม 2552 บริษัทมีงานที่ยังไม่ได้ส่งมอบจำนวน 13 โครงการ
คิดเป็นมูลค่างานทั้งสิ้น 251.32 ล้านบาท ซึ่งสามารถสรุปได้ดังนี้

+-------------------------------+---------------+----------+----------+
| ชื่อโครงการ                     |   ประเภทงาน   |          |          |
|                               |               | ลักษณะงาน |  กำหนดกา |
|                               |               |          | รแล้วเสร็จ |
+-------------------------------+---------------+----------+----------+
|                               |               |          |          |
+-------------------------------+---------------+----------+----------+
|   อาคารเรียนและสำนักงาน         |   เสาเข็มเจาะ  |   อาคาร  | ก.พ. 53  |
|   สถาบันเทคโนโลยีนานาชาติสิรินธร   |               |          |          |
+-------------------------------+---------------+----------+----------+
|   อาคารระบายน้ำเพื่อ             |   ก่อสร้าง      |   อาคาร  | ธ.ค. 54  |
| ป้องกันอุทกภัยและแก้ไขปัญหาน้ำท่วมพื้นที่ |               |          |          |
|   อ.เมือง จ.ตราด               |               |   ทา     |          |
|   โครงการชลประทานตราด         |               | งระบายน้ำ |          |
|   สำนักชลประทานที่ 9             |               |          |          |
+-------------------------------+---------------+----------+----------+
|   แบงค์คอก ฮอไรซอน เพชรเกษม    |   เสาเข็มเจาะ  |   อาคาร  | ก.พ. 53  |
+-------------------------------+---------------+----------+----------+
|   พระนั่งเกล้าวิว คอนโดมิเนียม      |   เสาเข็มเจาะ  |   อาคาร  | ก.พ. 53  |
|   (ถ.รัตนาธิเบศร์)               |               |          |          |
+-------------------------------+---------------+----------+----------+
|   ทรู ทองหล่อ คอนโดมิเนียม        |   เสาเข็มเจาะ  |   อาคาร  | พ.ค. 53  |
+-------------------------------+---------------+----------+----------+
|   อาคารพักอาศัย สุขุมวิท 53        |   เสาเข็มเจาะ  |   อาคาร  | ม.ค. 53  |
+-------------------------------+---------------+----------+----------+
|   อาคารพักอาศัย ลาดพร้าว 3       |   เสาเข็มเจาะ  |   อาคาร  | ม.ค. 53  |
+-------------------------------+---------------+----------+----------+
|                               |   เสาเข็มเจาะ  |   อาคาร  | มิ.ย. 53  |
| ก่อสร้างอาคารศูนย์กลางทำความสะอาด |               |          |          |
|   (รพ.จุฬาลงกรณ์)               |               |          |          |
+-------------------------------+---------------+----------+----------+
|   ลุมพินี ปาร์ค ปิ่นเกล้า 4 อาคาร    |   เสาเข็มเจาะ  |   อาคาร  | ก.พ. 53  |
|   (A)                         |               |          |          |
+-------------------------------+---------------+----------+----------+
|   ลุมพินี ปาร์ค ปิ่นเกล้า 4 อาคาร    |   เสาเข็มเจาะ  |   อาคาร  | มี.ค. 53  |
|   (B)                         |               |          |          |
+-------------------------------+---------------+----------+----------+
|   โรงไฟฟ้าเขื่อนแม่กลอง           |   งานเจาะดิน   |          | มี.ค. 53  |
|                               |               |  โรงไฟฟ้า |          |
+-------------------------------+---------------+----------+----------+
|   ก่อสร                        |   เสาเข็มเจาะ  |   สะพาน  | มี.ค. 53  |
| ้างสะพานลอยข้ามทางแยก(แยกไทรม้า) |               |          |          |
+-------------------------------+---------------+----------+----------+
|   โครงการวิลล่า อโศก ถ.เพชรบุรี   |   เสาเข็มเจาะ  |   อาคาร  | เม.ย. 53 |
+-------------------------------+---------------+----------+----------+
|   รวมมูลค่างาน (ล้านบาท)         |               |          | 251.32   |
+-------------------------------+---------------+----------+----------+